
======================================================================
LibreOffice 4.0 ReadMe
======================================================================


За последните новости в този readme файл посетете http://www.libreoffice.org/welcome/readme.html.

Настоящият файл съдържа важна информация за LibreOffice. Моля, прочетете я внимателно, преди да започнете работа.

Общността на LibreOffice, отговорна за разработването на продукта, би желала да Ви покани за член. Ако сте нов потребител, можете да разгледате сайта на LibreOffice, където ще намерите много информация за проекта и свързаните с него общности. Посетете http://www.libreoffice.org/.

Наистина ли LibreOffice е свободен за всички потребители?
----------------------------------------------------------------------

LibreOffice е свободен за използване от всекиго. Можете да вземете това копие на LibreOffice и да го инсталирате в толкова компютри, колкото желаете, както и да го използвате за каквато искате цел (включително за стопанска, правителствена, административна или образователна дейност). За повече подробности вижте текста на лиценза, пакетиран заедно с изтегления LibreOffice.

Защо LibreOffice е безплатен за всички потребители?
----------------------------------------------------------------------

Това копие на LibreOffice може да бъде използвано от вас безплатно благодарение на отделните сътрудници и корпоративните спонсори, които са помагали с проектиране, разработване, изпитания, превод, документация, поддръжка, маркетинг и по много други начини, за да доведат LibreOffice до днешната му позиция на водещ офис пакет с отворен код в света.

Ако цените усилията им и искате да сте сигурни, че LibreOffice ще бъде достъпен и в далечното бъдеще, моля, обмислете възможностите да допринесете за проекта – за подробности вижте http://www.documentfoundation.org/contribution/. Всеки може да помогне с нещо.

----------------------------------------------------------------------
Бележки за инсталирането
----------------------------------------------------------------------

LibreOffice изисква скорошна версия на Java Runtime Environment (JRE) за пълната си функционалност. JRE не е част от инсталационния пакет на LibreOffice и трябва да се инсталира отделно.

Системни изисквания
----------------------------------------------------------------------

Като общо правило се препоръчва LibreOffice да се инсталира чрез метода, препоръчван от конкретната дистрибуция на Linux (например Ubuntu Software Center в случая на Ubuntu Linux). Това обикновено е най-простият начин да получите инсталация, оптимално интегрирана в системата ви. В действителност LibreOffice може вече да е инсталиран по подразбиране, когато първоначално инсталирате съответната базирана на Linux операционна система.

Този самостоятелен инсталатор на LibreOffice се предлага за потребителите, нуждаещи се от предварителен преглед, за потребителите със специални нужди и за нетипични случаи.

* Linux Kernel 2.6.18 или по-висока версия;
* glibc2 версия 2.5 или по-висока;
* GTK версия 2.10.4 или по-висока;
* ЦП, съвместим с Pentium (препоръчва се Pentium III или Athlon);
* 256 МБ ОП (препоръчва се 512 МБ ОП);
* До 1,55 ГБ свободно дисково пространство
* X Server с разделителна способност 1024x768 (препоръчва се по-висока), с поне 256 цвята;
* Gnome 2.16 или по-нова версия с пакетите gail 1.8.6 и at-spi 1.7 (необходими за поддръжка на помощни средства за потребители с увреждания) или друг съвместим ГПИ (като например KDE).

Съществува голямо разнообразие от дистрибуции на Linux и дори в една и съща дистрибуция може да имате избор между различни възможности за инсталация (KDE, Gnome и т.н.). Някои дистрибуции се разпространяват с тяхна собствена „вътрешна“ версия на LibreOffice, която може да има различна функционалност от версията на LibreOffice, предлагана от общността. Понякога можете да инсталирате версията на LibreOffice от общността заедно с вътрешната версия. Обикновено обаче е по-безопасно да премахнете вътрешната версия, преди да инсталирате версията от общността. За подробности относно тази операция вижте документацията на дистрибуцията.

Препоръчва се винаги да правите резервно копие на системата и данните си, преди да премахвате или инсталирате софтуер.

Моля, уверете се, че системата разполага с достатъчно свободно място във временната директория и че са дадени права за четене, запис и изпълнение. Преди началото на инсталирането затворете всички други програми.

Инсталиране на LibreOffice в системи, базирани на Debian/Ubuntu Linux
----------------------------------------------------------------------

Ако вече имате инсталирана предишна версия на LibreOffice, трябва да я деинсталирате, преди да продължите. За указания относно инсталирането на езиков пакет (след като сте инсталирали версията на LibreOffice за американски английски), моля, прочетете раздела „Инсталиране на езиков пакет“ по-долу.

Когато разпакетирате изтегления архив, ще видите, че съдържанието се декомпресира в поддиректория. Отворете прозорец на файловия мениджър и преминете в директорията, чието име започва с „LibO_“, последвано от номера на версията и информация за платформата.

Директорията съдържа поддиректория с име „DEBS“. Преминете в директорията „DEBS“.

Щракнете с десния бутон в директорията и изберете „Отваряне в терминал“. Ще се отвори прозорец на терминала. В командния ред на терминала въведете следната команда (преди да се изпълни командата, ще бъдете подканени да въведете паролата на потребителя root):

sudo dpkg -i *.deb

Горната команда dpkg осъществява първата част на процеса на инсталиране. За да завършите процеса, трябва да инсталирате и пакетите за интегриране с работния плот. За тази цел преминете в директорията „desktop-integration“, която се намира в директорията „DEBS“, като използвате следната команда:

cd desktop-integration

Сега отново стартирайте командата dpkg:

sudo dpkg -i *.deb

Сега процесът на инсталиране е завършен и би трябвало да виждате икони за всички приложения на LibreOffice в менюто Приложения/Офис на работния плот.

Инсталиране на LibreOffice във Fedora, Suse, Mandriva и други базирани на Linux системи, използващи RPM пакети
----------------------------------------------------------------------

Ако вече имате инсталирана предишна версия на LibreOffice, трябва да я деинсталирате, преди да продължите. За указания относно инсталирането на езиков пакет (след като сте инсталирали версията на LibreOffice за американски английски), моля, прочетете раздела „Инсталиране на езиков пакет“ по-долу.

Когато разпакетирате изтегления архив, ще видите, че съдържанието е декомпресирано в поддиректория. Отворете прозорец на файловия диспечер и преминете към директорията, започваща с "LibO_", последвано от номера на версията и информация за платформа.

Директорията съдържа поддиректория с име „RPMS“. Преминете в директорията „RPMS“.

Щракнете с десния бутон в директорията и изберете „Отваряне в терминал“. Ще се отвори прозорец на терминала. В командния ред на терминала въведете следната команда (преди да се изпълни командата, ще бъдете подканени да въведете паролата на потребителя root):

За системи, базирани на Fedora: su -c 'yum install *.rpm'

За системи, базирани на Mandriva: sudo urpmi *.rpm

За други системи, използващи RPM (Suse и т.н.): rpm -Uvh *.rpm

Горната команда dpkg осъществява първата част на процеса на инсталиране. За да завършите процеса, трябва да инсталирате и пакетите за интегриране с работния плот. За тази цел преминете в директорията „desktop-integration“, която се намира в директорията „RPMS“, като използвате следната команда:

cd desktop-integration

Сега стартирайте отново командата за инсталиране:

За системи, базирани на Fedora: su -c 'yum install *freedesktop*.rpm'

За системи, базирани на Mandriva: sudo urpmi *mandriva*.rpm

За системи, базирани на SUSE: rpm -Uvh *suse*.rpm

За други системи, базирани на RPM: rpm -Uvh *freedesktop*.rpm

Сега процесът на инсталиране е завършен и би трябвало да виждате икони за всички приложения на LibreOffice в менюто Приложения/Офис на работния плот.

Бележки относно интеграцията с работния плот в дистрибуции на Linux, невключени в горните указания за инсталиране
----------------------------------------------------------------------

Инсталирането на LibreOffice в други дистрибуции на Linux, неописани в настоящите указания за инсталиране, би трябвало да е лесно. Основното място, където може да срещнете разлики, е интеграцията с работния плот.

Директорията desktop-integration съдържа и пакет с име libreoffice3.3-freedesktop-menus-3.3.1.noarch.rpm (или подобно). Това е пакет за всички дистрибуции на Linux, поддържащи спецификациите/препоръките на Freedesktop.org (http://en.wikipedia.org/wiki/Freedesktop.org), и се предоставя за инсталиране в други базирани на Linux системи, неспоменати в горните указания.

Инсталиране на езиков пакет
----------------------------------------------------------------------

Изтеглете езиковия пакет за желания език и платформа. Езиковите пакети са достъпни на същото място като главния инсталационен архив. Чрез файловия диспечер Nautilus извлечете съдържанието на архива в директория (например на работния плот). Уверете се, че сте спрели всички приложения на LibreOffice (включително QuickStarter).

Преминете в директорията, в която сте разархивирали изтегления езиков пакет.

Сега промените директорията в директорията, която е създадена по време на процеса на екстракция. Например, за френския езиков пакет за 32-битов Debian / Ubuntu-базирана система, директорията се казва LibO_, плюс информация за версията, плюс Linux_x86_langpack-deb_fr.

Сега преминете в директорията, съдържаща инсталационните пакети. В системи, базирани на Debian/Ubuntu, името на директорията ще е DEBS. Във Fedora, Suse или Mandriva името ѝ ще бъде RPMS.

Във файловия диспечер Nautilus щракнете с десния бутон в директорията и изберете командата „Отваряне в терминал“. В току-що отворения прозореца на терминала подайте командата за инсталиране на езиковия пакет (за всяка от изброените по-долу команди може да бъдете подканени да въведете паролата на потребителя root):

За системи, базирани на Debian/Ubuntu: sudo dpkg -i *.deb

За системи, базирани на Fedora: su -c 'yum install *.rpm'

За системи, базирани на Mandriva: sudo urpmi *.rpm

За други системи, използващи RPM (Suse и т.н.): rpm -Uvh *.rpm

Сега стартирайте някое от приложенията на LibreOffice, например Writer. Отворете менюто Инструменти и изберете Настройки. В диалоговия прозорец Настройки щракнете върху „Езикови настройки“, а после – върху „Езици“. Отворете списъка „Потребителски интерфейс“ и изберете току-що инсталирания език. Ако желаете, направете същото с „Настройка за локал“, „Подразбирана валута“ и „Подразбирани езици за документи“.

След като зададете тези настройки, натиснете OK. Диалоговият прозорец ще се затвори и ще видите съобщение, че промените ще влязат в сила след затваряне и стартиране наново на LibreOffice (не забравяйте да спрете и QuickStarter, ако е стартиран).

При следващото стартиране на LibreOffice той ще се стартира с новоинсталирания език.

----------------------------------------------------------------------
Проблеми при стартиране
----------------------------------------------------------------------

Някои трудности при стартирането на LibreOffice (напр. „увисване“ на приложенията) и проблеми с изображението на екрана често са причинени от драйвера на графичната карта. Ако възникнат подобни проблеми, моля, обновете драйвера на графичната карта или опитайте да използвате драйвера, доставян с операционната Ви система. Проблемите при изобразяване на триизмерни тела могат да бъдат решени чрез изчистване на полето „Използване на OpenGL“ в „Инструменти - Настройки - LibreOffice - Изглед - Триизмерен изглед“.

----------------------------------------------------------------------
Клавишни комбинации
----------------------------------------------------------------------

В LibreOffice могат да бъдат използвани само клавишни комбинации, които не се използват от операционната система. Ако клавишна комбинация не работи в LibreOffice както е описано в упътването, проверете дали не се използва от операционната система. За отстраняване на подобни конфликти можете да смените клавишите, присвоени от операционната система. Освен това, можете да смените почти всяка клавишна комбинация в LibreOffice. За повече информация по темата вижте електронното упътване на LibreOffice или на операционната система.

----------------------------------------------------------------------
Заключване на файлове
----------------------------------------------------------------------

По подразбиране заключването на файлове в LibreOffice е включено. В мрежа, която използва протокола NFS (Network File System protocol), трябва да е активен заключващият демон за NFS клиенти. За да изключите заключването на файлове, редактирайте скрипта soffice и променете реда „export SAL_ENABLE_FILE_LOCKING“ на „# export SAL_ENABLE_FILE_LOCKING“. Ако изключите заключването на файлове, достъпът за писане в документа няма да бъде ограничен до потребителя, който го е отворил пръв.

Предупреждение: активирането на заключването може да прични проблеми в Solaris 2.5.1 и 2.7, използвани заедно с Linux NFS 2.0. Ако обкръжението Ви отговаря на това описание, настойчиво Ви препоръчваме да избягвате да използвате възможността за заключване на файлове. В противен случай LibreOffice ще блокира, когато се опитате да отворите файл от монтирана NFS директория от компютър с Linux.

----------------------------------------------------------------------
Бързодействие на графиката
----------------------------------------------------------------------

По подразбиране LibreOffice е настроен за по-красива графика за сметка на бързодействието. Ако графичните изображения се чертаят бавно, може да е от полза да изключите „Инструменти - Настройки - LibreOffice - Изглед - Изглаждане на назъбванията“.

----------------------------------------------------------------------
Важни бележки за достъпността
----------------------------------------------------------------------

За повече информация относно функциите на LibreOffice за достъпност вижте http://www.libreoffice.org/accessibility/.

----------------------------------------------------------------------
Техническа поддръжка за потребители
----------------------------------------------------------------------

Основната страница за поддръжка на адрес http://www.libreoffice.org/support/ предлага различни възможности за помощ, свързана с LibreOffice. На въпроса ви може вече да е отговорено – проверете във форума на общността на адрес http://www.documentfoundation.org/nabble/ или потърсете в архивите на пощенския списък „users@libreoffice.org“ на адрес http://www.libreoffice.org/lists/users/. Можете също да изпращате въпросите си до users@libreoffice.org. Ако желаете да се абонирате за списъка (за да получавате отговори по електронната поща), изпратете празно писмо до users+subscribe@libreoffice.org.

Вижте също така раздела с ЧЗВ на адрес http://www.libreoffice.org/faq/.

----------------------------------------------------------------------
Съобщаване за дефекти и проблеми
----------------------------------------------------------------------

За съобщаване, проследяване и отстраняване на грешки в момента използваме системата BugZilla на адрес https://bugs.freedesktop.org/. Каним всички потребители да съобщават за дефекти, проявяващи се на техните конкретни платформи. Редовното съобщаване за дефекти е един от най-важите приноси, с които потребителската общност може да помогне за постоянното развитие и подобрение на LibreOffice.

----------------------------------------------------------------------
Как можете да участвате
----------------------------------------------------------------------

Общността на LibreOffice ще има сериозна полза от Вашето активно участие в разработката на този важен проект с отворен код.

Като потребител Вие вече сте ценен участник в процеса на разработване на пакета и искаме да Ви окуражим да приемете още по-сериозна роля и да станете постоянен сътрудник на общността. Моля, присъединете се и вижте страницата за потребители на адрес: http://www.libreoffice.org/contribution/

Как да започнете
----------------------------------------------------------------------

Най-добрият начин да започнете да сътрудничите е да се абонирате за един или няколко от пощенските списъци, да го следите известно време и постепенно да използвате архивите, за да се запознаете с многото теми, обсъждани от отварянето на кода на LibreOffice през октомври 2000 г. Когато се почувствате уверено, всичко, което трябва да направите, е да се представите чрез писмо и да започнете дейност. Ако сте запознати с проектите с отворен код, следете списъка с текущи задачи (To-Do) и вижте дали не можете да помогнете с нещо – адресът е http://www.libreoffice.org/develop/.

Абониране
----------------------------------------------------------------------

Ето някои от пощенските списъци, за които можете да се абонирате на адрес http://www.libreoffice.org/contribution/

* Новини: announce@documentfoundation.org *препоръчва се за всички потребители* (малък трафик)
* Основен списък за потребители:users@global.libreoffice.org *лесен начин да се следят обсъжданията* (голям трафик)
* Проект за маркетинг: marketing@global.libreoffice.org *отвъд разработването* (нарастващ трафик)
* Общ списък за разработчици: libreoffice@lists.freedesktop.org (голям трафик)

Присъединете се към един или повече проекти
----------------------------------------------------------------------

Вие можете да допринесете с много за този важен проект с отворен код, дори ако опитът Ви в проектирането и писането на софтуерен код е ограничен. Точно така, Вие!

Пожелаваме Ви приятна работа с новия LibreOffice 4.0 и се надяваме, че ще се присъедините към нас в мрежата.

Общност на LibreOffice

----------------------------------------------------------------------
Използван / модифициран изходен код
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.